
DVPSZ

Teljes körű rendszer cége pénzügyi és számviteli feladatainak ellátásához. Több mint 20 év tapasztalat áll a program működése mögött.
Partnereinket támogatva mindig naprakészek vagyunk a jogszabályváltozások tekintetében, a program működését a változásoknak megfelelően, mindig időben módosítjuk. A program felár nélkül biztosítja több cég könyvviteli és pénzügyi műveleteinek párhuzamos nyilvántartását.

A karbantartások kialakítása úgy történt, hogy a rögzítés közben elegendő a billentyűzet használata.

Érdekességek:

· A pénztári tételek 5,10 forintra kerekítése automatikusan

· Valutás könyvelés

· Adószám érvényesség ellenőrzése export fájl készítésével az APEH ellenőrző eljárásához.

· A határozott idejű elszámolás számláinak egyszerű kezelése

· A telefondíj egyszerű könyvelése. A telefondíj automatikus megbontása visszaigényelhető és nem visszaigényelhető tételekre

A legfontosabb funkciók:

· A rendszer törzsállományainak felépítése
· Banki anyag indítás és feldolgozás
· Forgalom rögzítés, importálás más rendszerekből
· Hasznos segéd kimutatások
· Kimutatások
· Olyan funkciók, amelyekkel sok könyvelési program nem rendelkezik
· Pénzügyi számlázás
· Vevőnkénti, szállítónkénti kimutatások
· Új év nyitása, év zárása

A feldolgozandó cégek paraméterezése

Tetszőleges számú cég könyvelésére alkalmas a program. Mindegyik cégre rögzítenünk kell a cég nevét, székhelyét, adószámát, cégjegyzék számát, az adózás és a könyvvezetés módját, akarunk-e gazdálkodó egységenként és/vagy kontrolling csoportonkénti jövedelmezőségi kimutatásokat.

Számlatükör, számlarend karbantartása
A program megkülönböztet gyűjtő és könyvelési főkönyvi számlákat, ezzel biztosítja a hierarchikusan felépített számla tükör struktúrát. Könyvelni csak könyvelési számlákra könyvelhetünk. A programhoz különböző ágazat specifikus minta számlatükröket tudunk adni, és az új cég megnyitásakor választhatunk, hogy melyik minta vagy már könyvelt cég számla tükrével induljon a cég.

Banki anyag indítás és feldolgozás
Átutalás

Átutalás készítés szűrési lehetőséggel automatikusan vagy a szűrést követően az utalandó számlák megjelölésével, majd átutalás nyomtatás vagy exportálás a HOME-BANKING rendszereknek.
Átutalás szállítói számlák alapján, automatikusan vagy kézi kijelöléssel, csak a teljesen nyitott vagy a részben nyitott összegekről is. A kijelölést követően meghatározzuk, hogy melyik bankszámlánkról és milyen értéknappal kívánjuk az átutalást indítani.

Az utalandó szállítói számlákat a kijelölés előtt szűrhetjük a legfontosabb jellemzőikre (esedékesség, nyitott összeg, partner), majd partnerenként esedékesség szerint rendezve látjuk az utalandó számlákat. Az alábbi funkció billentyűk támogatnak az átutalási csomag összeállításában.
F1 = Keresés partner és vagy bizonylatszám alapján
F2 = Összes utalás, megmutatja a kijelölt és a kijelöletlen számlák számát és összegét
F3 = Ez az utalás, az éppen aktuális átutalásba sorolt számlák utalandó összege összesítve
F4 = Mindent kijelöl, Átutalásra jelöli a szűrőfeltételnek megfelelően megjelenített összes számlát
F5 = A kijelölések törlése, visszaállítja a kiinduló állapotot, vagyis  egy számla sem lesz kijelölve.
F6 = Listázás, az Összes / kijelölt/ nem kijelölt számlákról tételesen vagy partnerenként összesítve a kijelölt és a nem kijelölt összeget.
F7 = Partner össz., az aktuális partner kijelölt és nem kijelölt számláinak a száma és összege
F8 = A következő partnerre ugrik.

Egyéb átutalások készítése utalási sémák alapján vagy szabadon

Átutalás készítés szűrési lehetőséggel automatikusan vagy a szűrést követően az utalandó számlák megjelölésével, majd átutalás nyomtatás vagy exportálás a HOME-BANKING rendszereknek

Utalási sémák meghatározása
Az egyéb átutalásainkat célszerű átgondolt átutalási sémák alapján bonyolítani. Rögzíthetjük a közlemény rovat ismétlődő részét, a kedvezményezett pénzforgalmi jelzőszámát és a banki tétel kontírozását.

Egyéb átutalások rögzítése
A megjelölt séma alapján kitöltött átutalási paramétereket aktualizáljuk és megadjuk a megfelelő értéknapot.

A bankszámláink paraméterei
Rögzítjük, hogy mely bankszámlánkról utalhatunk, és meghatározzuk a bankszámlához tartozó banki programot valamint annak verzióját és a kommunikációhoz alkalmazott mappát (könyvtárat). Az átutalás exportálásakor ezen paraméterek alapján a megfelelő struktúrában állítja össze a program az átutalási csomagot, amelyet azután a banki programban importálhatunk.

Átutalási export állomány készítése
A megadott értéknapnak megfelelően összeszedi a program az erre a napra rögzített szállítói vagy egyéb átutalásokat és a bankszámlához rendelt mappában, elkészíti a megfelelő csomagot.

Az adott értéknap átutalásainak listája

Átutalás részletező
Átutalás részletező levél nyomtatása, vagy emailben küldése a több mint 6 számlát tartalmazó átutalásokról

Forgalom rögzítés, importálás más rendszerekből
Nyitás, nyitó nyitott tételek felvezetése

Meghatározhatjuk, hogy az adott cég esetén mely dátumtól indítjuk a könyvelést. Ettől korábbi dátummal csak nyitó tételeket könyvelhetünk. A könyvelési számlák nyitó egyenlegét a számla rend karbantartáskor kell megadnunk.

A szállítói, vevői folyószámla tételes nyitása
Rögzítenünk kell a nyitó dátumtól korábbi, de még pénzügyileg nem rendezett szállítói, vevői számlákat

Forgalom rögzítés
Az adatok rögzítése 6 féle naplón keresztül lehetséges, a naplókhoz (kivéve a vegyes naplót) hozzá kell rendelnünk a naplót jellemző főkönyvi számlákat. Pl.: a szállítói naplóhoz a 4541 és a 4542 stb. főkönyvi számlákat.

Beérkező számlák / szállító
A szállítói számlák egyszerű adatfelvételét sok apró ötlettel támogatjuk.
1. a telefondíj megosztását automatikusan elvégzi a program
2. ugyanazon partnertől nem fogadjuk be kétszer ugyanazt a számlaszámot
3. Beérkeztetési sorszámot generáltathatunk, rögzíthetünk, így egyszerű a számlák visszakeresése
4. Hatékonyan támogatjuk a határozott időszakra szóló szolgáltatási és egyéb számlák eltérő ÁFA és költség elszámolási dátumának a kezelését.

Kimenő számlák / vevő
A vevői számlák egyszerű adatfelvételét sok apró ötlettel támogatjuk.
1. Tombolázással, hogy nem maradt-e ki valamelyik számla rögzítése
2. Kétszer nem engedjük rögzíteni ugyanazt a számlát.
3. Hatékonyan támogatjuk a határozott időszakra szóló szolgáltatási és egyéb számlák eltérő ÁFA és árbevétel elszámolási dátumának a kezelését.

Banki anyag feldolgozása
Indulásként meg kell adnunk a rögzítendő időszak záró egyenlegét. Ezt követően kérhetjük a rögzítendő időszak általunk indított átutalásainak a beforgatását. Amennyiben a kivonat importáló opciót is megvettük, a program a terhelések rögzítését követően a beérkező jóváírásokat is megpróbálja beazonosítani az átutalások közlemény rovata alapján. Ez 70-80%-os automatikus rögzítését jelenti a jóváírások tételeinek, a fent maradó 20-30% esetén már csak a partnerek nyitott tételeiből kell kiválasztanunk a kiegyenlítendő kimenő számláinkat. Amennyiben a kivonat importáló funkcióval nem rendelkezünk, akkor is hatékonyan rögzíthetjük a banki tételeket, mivel a partner és az ellenszámla meghatározását követően csak ki kell választanunk a partner nyitott tételei közül a megfelelőt és néhány Entert követően kezdhetjük a következő tételt.

Pénztár feldolgozás
A záró egyenleg opcionális megadását követően, a banki anyaghoz hasonlóan rögzíthetjük a vevő, szállító kiegyenlítéseket, de lehetőségünk van az ÁFÁ-t is tartalmazó számlák rögzítésére is közvetlenül a költség és árbevétel számlákkal szemben.

Kompenzációk
A program a nyitott vevői és szállítói számlák alapján ajánlatot tesz kompenzációs levél készítésére, és ha elfogadjuk, akkor rögzíti is ezen tételeket. Az előbbieken túl lehetőségünk van a beérkező kompenzációs levelek hatékony feldolgozására is.

Vegyes tételek
Itt az olyan analitikus rendszerek feladásait könyvelhetjük, amelyek feladása nem lett automatizálva, illetve néhány év végi átvezetés könyvelése szükséges.

Feladások importálása
Jól meghatározott fájlstruktúrát biztosítunk a felhasználóknak, melyen keresztül automatikusan bővítjük a partner törzset is.

Bejövő számlák átvétele  NAV-tól
NAV-tól visszakért szállítói xml állományokat dolgozhatjuk fel, melyen keresztül automatikusan bővítjük a partner törzset is a még nem szerepló adószámok alapján. Csak a még fel nem könyvelt bizonylatokat dolgozzuk fel.

Kimenő számlák átvétele  NAV-tól
NAV-tól visszakért vevő xml állományokat dolgozhatjuk fel, melyen keresztül automatikusan bővítjük a partner törzset is a még nem szerepló adószámok alapján. Csak a még fel nem könyvelt bizonylatokat dolgozzuk fel.

A controlling rendszer kialakítása a költségviselők jövedelmezőségének figyelésére
Mérleg, Eredmény kimutatás, Cash-Flow, Kiegészítő melléklet készító programot is ajánlunk a rendszerhez.

Hasznos segéd kimutatások
Könyvelési tételszám kimutatás

Napló típusonként és összesítve havonként.

Szigorú számadású bizonylatok ellenőrzése

Választhatunk, hogy egy adott sorszám intervallumban már lekönyvelt bizonylatokról kérünk listát, vagy az intervallum még könyveletlen sorszámait mutatjuk ki. Az előtagok kezelése is megoldott.
Pénzkészlet vizsgálat

Az előző évi bevételhez viszonyítva mutatjuk ki a készpénz állomány változását a kérdéses időszakra naponként.

Az adott főkönyvi számla törölt tételei

Kimutatások
Általában mindegyik kimutatás készítését megelőzően bekérjük a kimutatás kötelezően beállítandó paramétereit, majd szűrhetünk minden olyan adatelemre, amely értelmezhető az adott kimutatás esetén. A kimutatásokat kérhetjük fájlba, másolhatjuk, nyomtathatjuk, elküldhetjük emailben vagy csak képernyős megjelenítést is kérhetünk.
Főkönyvi számla lekérdezése
Gyors információ a fontosabb főkönyvi számlák havonkénti forgalmáról összehasonlítva a bázis időszakkal.

Gyors mérleg
A számla osztályok és az 1-4, 5-9 összesen sorok egyenlege, néhány soros bázis-tárgy év kimutatás

Főkönyvi kivonat
A főkönyvi kivonat sokféle formátumban és részletezettségben készülhet, többek között teljes cégre, egységenként, egység csoportonként, controlling csoportonként bázis év tárgy év összehasonlítással, a jelentős eltérések kiemelésével. Így jól követhető, hogy mely tevékenységet kell  részletesebben is nagyító alá venni.

Főkönyvi karton
Bármelyik a kivonatokon szereplő összegnek megtekinthetjük a tételes kimutatását. Vagyis idősorosan felsoroljuk az adott főkönyvi számlára rögzített tételeket, mindegyik tétel után egyenleget képezve.

Főkönyvi napló
Napló típusonként, de akár több napló tételeit is listázhatjuk egyszerre a bizonylat dátuma szerint rendezve.

Audit.xml készítése könyvvizsgálatra
Az egységes főkönyvi adatállományok használata beépült a könyvvizsgálók módszertanába, nagymértékben hozzájárult a munkavégzés korszerűsítésének, hatékonyságának és vizsgálatok minőségének javulásához.
ÁFA analitika
Az ÁFA trv, az ÁFA bevallás és az ellenőrzés szempontjait is kielégítő jól felépített kimutatás, mely kérhető tételesen vagy ÁFA kulcsonként összesítve ÁFA főkönyvi számlánként. A program külön összesítést hoz a fizetendő és a levonható ÁFA-ról és ezek egyenlegéről.

Olyan funkciók, amelyekkel sok könyvelési program nem rendelkezik
A határozott idejű elszámolás számláinak egyszerű kezelése

A pénztári tételek 5,10 forintra kerekítése automatikusan

Valutás könyvelés

Adószám érvényesség ellenőrzése

Az aktív partnerek adószámának ellenőrzése export fájl készítésével az APEH ellenőrző eljárásához.

A telefondíj egyszerű könyvelése. A telefondíj automatikus megbontása visszaigényelhető és nem visszaigényelhető tételekre

Pénzügyi számlázás
A számlázás áru és szolgáltatás törzsének kialakítása

Számlázás rögzítéssel, stornírozással, beemeléssel

Vevőnkénti illetve árucsoportonkénti kimutatások

Tárgyi eszköz nyilvántartás
A tárgyi eszköz nyilvántartás paraméterezése

Az eszköz kartonok megnyitása

Az eszközök állomány változásainak rögzítése

Havi vagy negyedéves ÉCS elszámolása

Havi zárás, főkönyvi feladás

Mérlegsoros és egyéb kimutatások főkönyvi számlánkét, kontrolling csoportonként, stb

Vevőnkénti, szállítónkénti kimutatások
A két kimutatás csoportot együtt mutatjuk be, mivel csak néhány lényeges eltérés van, amelyeket kiemelünk a megfelelő helyen.
Számla kiegyenlítési lista
Jól áttekinthető kimutatás a számlák kiegyenlítéséről, mindegyik számla mellett megjelenik, hogy mikor milyen összegben, melyik bankból, pénztárból vagy milyen kompenzációval történt a számla kiegyenlítése, és hány napos késedelemmel.

A nyitott számlák listája
A formája megegyezik a számla kiegyenlítési listával, de ezen a csak a megadott dátummal nyitott számlákat láthatjuk, természetesen feltüntetve a dátumig már teljesült résztörlesztéseket is. Jól alkalmazható a lista, ha a partner egyenlegközlő levelet küld, egy adott dátumnak megfelelően.

Határidőn túli kintlévőségek / követelések
A nyitott számlák listájához hasonló, de kötelező paramétere, hogy hány napon túli, de nem régebbi mint ? Nap. Jól alkalmazható a mérleg mellékleteinek elkészítéséhez, illetve hetente ellenőrizhetjük a kintlévőségek alakulását. Pl.: javasolt kérni az öt napon túli, de nem régebbi mint 100 nap kimutatást, amennyiben a 90 napon túlikat már peresítjük.

Egyenlegközlő levél
Változtatható szöveggel bármikor bármely dátumnak megfelelően kérhetünk egyenlegközlő levél készítést.

Fizetési felszólítás
Változtatható szöveggel, két lépcsőben készíthetünk fizetési felszólítást egy udvariasabb, illetve egy felszámolással is fenyegető formában, a lejárt kintlévőségek listájához hasonlóan.

Esedékességi lista
A számlákat esedékesség szerint rendezve listázzuk naponként összesítve az utalandó illetve a várhatóan befolyó összeget. Kérhetjük, csak a naponkénti összesítést is.

Vevőnkénti, szállítónkénti analitika
A főkönyvi számla egyenlegének partnerenkénti megbontása bizonylatonként és/vagy partnerenként összesítve a megadott időszakra.

TOP lista vevőnként illetve szállítónként
Kérhető egy vagy több árbevétel illetve költség számláról. Nagyon hasznos kimutatás. Egyrészt megmutatja, hogy melyek a jelentős partnereink, másrészt a bázis évvel együtt kérve a kimutatást, jól láthatók a változások partnerenként, amely változásról aztán eldönthetjük, hogy ez így helyes, vagy cselekednünk kell.

Kintlévőségek üzletkötőnként

Új év nyitása, év zárása
Új év megnyitása a jelenlegi záró egyenlegek alapján

Ezt a funkciót akkor célszerű elindítanunk, amikor már indokolt elkezdenünk az új évi bizonylatok könyvelését. 

Ismételt nyitó átvezetés a következő évre
A következő év nyitó adatait egy pillanat alatt módosítja, így pontosabbak az információk a következő évben is.

Az adózott eredmény elszámolása
Amikor minden gazdasági eseményt lekönyveltünk az adott évre, akkor kérhetjük, hogy végezze el a program, az 5-9 számlaosztályok számláinka a kivezetését a 493-as adózott eredmény számlával szemben.

A szállító, vevői folyószámla tételes nyitása
Ezt sok esetben nem célszerű az év első nyitásával egyszerre elvégeznünk, célszerű megvárnunk, az adott év utolsó pénztári illetve banki anyagának a lerögzítését. A funkció egyébként megismételhető, így a változások aktualizálódnak az új évre vonatkozóan is.

Cégátalakulás
A program az új év nyitáshoz hasonlóan támogatja az évközi cégátalakulást is. Az átalakulás forduló napját követően vigyáz, hogy dátum szerint a megfelelő nyilvántartásba könyveljük a bizonylatokat.

